Május 27.

Névnapok: Hella + Ágoston, Agrippa, Gyula, Paszkál, Pelbárt, Szörénke, Szörényke

Események 
 1660 – Svédország és Dánia–Norvégia aláírják a koppenhágai békeszerződést.
 1703 – Lerakják a leendő orosz főváros, Szentpétervár első erődítményének alapkövét.
 1793 – Lengyelországban a Hrodnai Szejm hatályon kívül helyezi a nagy szejm által megalkotott Május 3-i Alkotmányt.
 1908 – Az RSC Anderlecht alapítása.
 1937 – Átadják a Golden Gate hídat San Franciscoban.
 1939 – Angliában újra bevezetik a háborús sorozást.
 1941 – Az Atlanti-óceánon összevont brit flottacsoport (a King George V és Rodney csatahajók, a Norfolk és Dorestshire cirkálók) bombatalálatokkal mozgásképtelenné tették a német Bismarck csatahajót, mire a legénysége elsüllyesztette.  A hajót elhagyó tengerészeket a britek a sorsukra hagyják a tengerben. 2100 német tengerész pusztul el.
 1968 – Megkezdődik a Contergan-per Németországban. A Chemie Grünenthal cég altatója gyermekek ezreinél okoz fejlődési rendellenességet, akiknek anyja a terhesség alatt használta.
 1994 – Alekszandr Szolzsenyicin Nobel-díjas író száműzetéséből visszatér Oroszországba.
 2002 – Medgyessy Péter kormányt alakít Magyarországon.

Sportesemények 
Formula–1
 1951 –  svájci nagydíj, Bremgarten - Győztes: Juan Manuel Fangio  (Alfa Romeo)
 1979 –  monacói nagydíj, Monte Carlo - Győztes: Jody Scheckter  (Ferrari)
 1990 –  monacói nagydíj, Monte Carlo - Győztes: Ayrton Senna  (McLaren Honda)
 2001 –  monacói nagydíj, Monte Carlo - Győztes: Michael Schumacher  (Ferrari)
 2007 –  monacói nagydíj, Monte Carlo - Győztes: Fernando Alonso  (McLaren Mercedes)
 2012 –  monacói nagydíj, Monte Carlo - Győztes: Mark Webber  (Red Bull Renault)
 2018 –  monacói nagydíj, Monte Carlo - Győztes: Daniel Ricciardo  (Red Bull Renault)

Születések 
 1623 – William Petty angol közgazdász és filozófus († 1687)
 1652 – Pfalzi Erzsébet Sarolta orléans-i hercegné, a szülői házban Liselotté-nak hívták, leszármazottainak köszönhetően több uralkodócsalád ősanyja († 1722)
 1772 – Marie Anne Lenormand francia származású jósnő, kártyavető († 1843) 
 1827 – Lázár Kálmán ornitológus, újságíró, az MTA tagja († 1874)
 1862 – John Edward Campbell angol matematikus, nevéhez fűződik a Baker-Campbell-Hausdorff-tétel († 1924)
 1879 – Vízvári Mariska magyar színművész, a Nemzeti Színház örökös tagja († 1954)
 1883 – Adorján Andor (Lackenbaher Andor) magyar író, újságíró, műfordító, kritikus († 1966)
 1887 – Kasimir Fajans (Kazimierz) lengyel származású amerikai fizikus, kémikus († 1975)
 1888 – Louis Durey francia zeneszerző, a francia Hatok (Les Six) zeneszerzői csoport tagja († 1979)
 1897 – John Cockcroft Nobel-díjas angol fizikus, egyike az angol radarrendszer kifejlesztőinek († 1967)
 1899 – Konsztantyin Fjodorovics Cselpan szovjet gépészmérnök, a V–2 dízelmotor főkonstruktőre († 1938)
 1903 – Ormos Imre Kossuth-díjas magyar kerttervező, egyetemi tanár, a mezőgazdasági tudományok doktora († 1979)
 1907 – Rachel Louise Carson amerikai tengerbiológus, ökológus, író, munkássága segítette a nemzetközi környezetvédő mozgalom megerősödését († 1964)
 1907 – Jesse Marcel, az Amerikai Egyesült Államok Légierejének őrnagya, a roswelli eset egyik szemtanúja († 1986)
 1913 – Wols (er. nevén Alfred Otto Wolfgang Schulze), német származású francia festőművész († 1951)
 1915 – Herman Wouk Pulitzer-díjas amerikai író († 2019)
 1922 – Sir Christopher Lee angol színész († 2015)
 1921 – Jobbágy Károly kétszeres József Attila-díjas magyar költő, műfordító, tanár († 1998)
 1923 – Henry Kissinger német születésű Nobel-békedíjas amerikai politikus, diplomata, külügyminiszter
 1931 – Bernard Fresson francia színész (Szerelmem, Hirosima) († 2002)
 1933 – Ilku Marion József ukrajnai magyar festőművész († 2003)
 1939 – Don Williams amerikai country-zenész († 2017)
 1940 – Bakay Kornél magyar régész, tanár, múzeumigazgató, politikus
 1942 – Piers Courage (Piers Raymond Courage) brit autóversenyző († 1970)
 1942 – Robin Widdows (Robin M. Widdows) brit autóversenyző
 1948 – Presser Gábor Kossuth-díjas magyar zeneszerző, zenész, énekes
 1953 – Fésűs Tamás magyar színész († 2018)
 1956 – Giuseppe Tornatore olasz filmrendező és forgatókönyvíró
 1961 – Pierre-Henri Raphanel francia autóversenyző
 1966 – Heston Blumenthal szakács, médiaszemélyiség
 1967 – Eddie McClintock amerikai színész
 1968 – Maama Lolohea tongai súlyemelő
 1970 – Joseph Fiennes brit színész, Ralph Fiennes öccse
 1970 – Varga Klári Jászai Mari-díjas magyar színésznő
 1970 – Varga Zsuzsanna Jászai Mari-díjas magyar színésznő
 1975 – Jamie Oliver brit szakács
 1976 – Anita Blond magyar pornószínésznő
 1979 – Peller Károly operetténekes
 1980 – Andrádi Zsanett színésznő
 1980 – Bogdan Drăgoi román pénzügyminiszter
 1981 – Szuzuki Akira a The GazettE japán együttes basszusgitárosa
 1988 – Szjarhej Lahun világbajnok belarusz súlyemelő († 2011)
 1989 – Hajmási Dávid magyar színész
 1990 – Chris Colfer amerikai színész, énekes, szerző, forgatókönyvíró és producer
 1994 – Shawnacy Barber kanadai rúdugró
 1994 – Aymeric Laporte francia labdarúgó

Halálozások 
 1497 – Benedetto Da Maiano itáliai építész, szobrászművész, bútorműves (* 1442)
 1564 – Kálvin János francia reformátor (* 1509)
 1569 – François de Coligny d’Andelot francia hadvezér, Coligny admirális és Châtillon bíboros fivére, a hugenotta párt egyik vezetője a francia vallásháborúkban (* 1521)
 1581 – Báthory Kristóf erdélyi fejedelem (* 1530. körül)
 1708 – Esze Tamás tarpai jobbágy, kuruc brigadéros, a Rákóczi-szabadságharc hadvezére; két kuruc csapat összetűzésekor halt meg (* 1666 körül)
 1840 – Niccolò Paganini olasz hegedűművész, zeneszerző (* 1782)
 1910 – Robert Koch Nobel-díjas német bakteriológus, a TBC-bacilus és a kolera kórokozó felfedezője (* 1843)
 1950 – Tkálecz Vilmos (mint Tarcsay Vilmos) magyarországi szlovén tanár, politikus, a Vendvidéki Köztársaság hajdani vezetője (* 1894)
 1964 – Dzsaváharlál Nehru a független India első miniszterelnöke, az indiai függetlenségi mozgalom, az Indiai Nemzeti Kongresszus vezetője (* 1889)
 1981 – Pilinszky János Kossuth-díjas magyar költő, műfordító (* 1921)
 1987 – John Howard Northrop Nobel-díjas amerikai biokémikus (* 1891)
 1988 – Ernst Ruska Nobel-díjas német fizikus, az elektronmikroszkóp fejlesztője (* 1906)
 1989 – Joaquin Palacio spanyol autóversenyző (* 1901)
 2001 – Bozóky István magyar színművész, érdemes művész (* 1921)
 2004 – Donáth Ferencné, sz. Bozóky Éva újságíró, tanár, könyvtáros (* 1923)
 2008 – Solymos Ede kandidátus, néprajztudós, muzeológus, a dunai halászat nemzetközi hírű kutatója (* 1926)
 2008 – Abram Raselemane dél-afrikai labdarúgó (* 1978)
 2013 – Bárdy György Jászai Mari-díjas magyar színész (* 1921)
 2018 – Szokolay Ottó Jászai Mari-díjas magyar színész, érdemes művész (* 1937)

Nemzeti ünnepek, emléknapok, világnapok 
 A Sürgősségi Orvostan Európai Napja

Május napjai